2013. január 2-án a Wigan Athletic kölcsönvette a szezon végéig. A 11-es számú szerelést kapta, bemutatkozására pedig január 5-én került sor, amikor félidőben csereként beállt a Bournemouth elleni FA Kupa-meccsen. A találkozó 1-1-es döntetlennel zárult. A Premier League-ben január 19-én, a Sunderland ellen kapott először lehetőséget, szintén csereként. A mérkőzésen megszerezte első hivatalos angliai gólját, de csapata ennek ellenére is kikapott 3-2-re. Első európai trófeáját 2013. május 11-én nyerte, amikor a Wigan 1-0-ra legyőzte a Manchester Cityt az FA Kupa döntőjében. A meccsen a cserék közé nevezték, de nem kapott játéklehetőséget.